Francisco da Cunha Leal

Francisco Pinto da Cunha Leal (Penamacor, 1888ko abuztuaren 22a – Lisboa, 1970eko apirilaren 26a) portugaldar militar, politikari eta kazetaria izan zen. Portugalgo lehen ministroa izan zen 1921etik 1922ra.

Lisboako Eskola Politeknikoan eta Eskola Militarrean ikasi zuen eta 1912an meatze ingeniaritzan eta ingeniaritza militarrean graduatu zen. Militar gisa Angolan izan zen trenbideen konpainian eta Lehen Mundu Gerran Frantziara bidalitako Portugalgo Espedizionarioen Kidegoan.

1918an ekin zion ibilbide politikoari, Portugalgo Lehen Errepublikan. Alderdi Errepublikar Nazionalistako kide eta Batasun Liberal Errepublikanoaren sortzailea izan zen, eta 1918an diputatu hautatu zuten.

1921eko abenduan Gau Odoltsuan parte hartu zuen eta António Granjo salbatzen saiatzean zauritu zuten. 1921eko abenduan izendatu zuten lehen ministro, koalizio-gobernu baten buru, urte hartako istilu iraultzaileen ondoren ordena berrezartzeko. 1922ko urtarrileko hauteskundeetako emaitza txarrek eta Erresuma Batuarekin izandako gatazka diplomatiko batek bere dimisioa eragin zuten urte hartako otsailean.

Hasiera batean, 1926ko maiatzaren 26ko estatu-kolpea babestu zuen, baita diktadura eta Estado Novoa ezartzea ere. Ondoren, erregimenaren aurka egiteagatik eta Portugalgo Inperio Kolonialerako autodeterminaziorako irtenbide politiko bat proposatu zuen lehenetarikoa izateagatik nabarmendu zen.

Coimbrako Unibertsitateko errektorea ere izan zen, eta O Século, A Noite'- egunkariak eta Vida Contemporânea aldizkaria zuzendu zituen.

 Lanak 
 Calígula em Angola. Porto: Sociedade de Papelaria, 1924.
 Eu, os políticos e a Nação. Lisboa: Portugal-Brasil, 1926.
 "A aspiração de um Portugal maior". Lisboa, 1926
 Oliveira Salazar, Filomeno da Câmara e o império colonial português. Lisboa, 1930.
 Subsídios para o estudo do problema do crédito em Angola, Lisboa: Ed. Autor, 1930.
 Ditadura, Democracia ou Comunismo. Lisboa: 1931.
 Os Meus Cadernos. Lisboa: 1932 (3 liburuki).
 Os partidos políticos na República portuguesa. Corunha: Imprensa Moret, 1932.
 "Perspectivas futuras da Europa". In: Boletim da Sociedade Luso-Africana do Rio de Janeiro, 24 (1938), pp. 27–30.
 A Guerra, Dia a Dia. Lisboa: 1939 (4 liburuki).
 "Coisas de Tempos Idos, Coisas do Tempo Presente", Lisboa, Ed Inquérito,1956.
 "As Minhas Razões e as Razões dos Outros*,Lisboa:Edição do Autor,1957.
 Coisas do tempo presente: coisas da Companhia de Diamantes de Angola. Lisboa: Edição do Autor, 1957.
 Coisas do tempo presente. Lisboa: Edição do Autor, 1957-1959 (2 linuruki).
 Peregrinações através do poder económico: Coisas do tempo presente. Lisboa: Ed. do Autor, 1960.
 A gadanha da morte : reflexões sobre os problemas euro-africanos. Lisboa: C. Leal, 1961.
 O Colonialismo dos anticolonialistas: Coisas do tempo presente. - Lisboa: Edição do autor, 1961.
 A Pátria em Perigo. - Edição do Autor, 1962.
 As Minhas Memórias : coisas de tempos idos. Lisboa: Ed. do Autor, 1966-1968 (3 liburuki).
 "Self-determination for the overseas territories". In: Ronald H. Chilcote, Emerging nationalism in Portuguese África, pp. 29–31. Stanford: Hoover Institute Press, 1972.
 "O Colonialismo dos anticolonialistas: Coisas do tempo presente". In: Permanência'', Ano III, nº 26 (Julho 1972).

 Kanpo estekak 

Kategoria:Portugalgo militarrak
Kategoria:Lehen Mundu Gerrako militarrak
Kategoria:Portugalgo kazetariak
Kategoria:Portugalgo Lehen Ministroak
Kategoria:Lisboan hildakoak